钦定古今图书集成/明伦汇编/氏族典/第458卷 > 《廖用贤尚友录》 > 费子贤
## 钦定古今图书集成/明伦汇编/氏族典/第458卷 > 《廖用贤尚友录》 > 费子贤

按《万姓统谱》，“子贤，未详何许人。从太祖渡江，拔采石，
取太平。岁丁酉，上命诸将规取湖州，子贤率兵取武
康，克之。寻攻破安吉，上即命子贤守其地，子贤因筑
城守之。张士诚连岁出兵来攻，皆为子贤所败。乙巳
冬十二月，士诚复遣兵八万攻安吉，子贤所部仅三
千人，竟溃其兵，湖州遂平。以功陞指挥同知。”